Vabariiklik Partei (Eesti)

Vabariiklik Partei (lühend VP) oli Eestis aastatel 1999–2012 tegutsenud rahvuslik-parempoolne eurovastane erakond. Seda juhtis Kristjan-Olari Leping.

Partei asutati 12. oktoobril 1999 Tartus. Erakondade registrisse kanti see 8. veebruaril 2001.

Erakond koondas parempoolseid noori, kes olid vastu Eesti ühinemisele Euroopa Liiduga, pidasid peamisteks väärtusteks iseseisvust ja demokraatlikku riigikorda."Euroopa Liidu vastased noored koondusid oma parteisse" Saarlane, 10. veebruar 2001

Vabariiklik Partei pooldas liberaalset majanduspoliitikat ja vabakaubandust. Oluliseks peeti koostööd kõikide regioonidega. Leiti, et Euroopa Liidu liikmeks olek piirab Eesti iseseisvust ja pidurdab Eesti arengut.

Euroopa Liidu mõju vähendamiseks soovis partei arendada tihedamaid majanduslikke ja poliitilisi suhteid USA, Jaapani ja Kagu-Aasia riikidega. Julgeolekukaalutlustel peeti vajalikuks ka Eesti kuulumist NATO-sse.

Erakond osales valimistel ainult ühe korra. 2002. aasta kohalikel valimistel Pärnus, kus selle linnapeakandidaat oli 22-aastane majandustudeng Kristjan-Olari Leping,"Kristjan-Olari Leping: noorus pole takistus" Pärnu Postimees, 11. oktoober 2002 toetas Vabariiklikku Parteid 1,1% valijatest.

Erakond oli aastaid passiivne ning selle juriidiline keha ühendati lõpuks Eesti Iseseisvusparteiga. 13. jaanuaril 2012 kustutati Vabariiklik Partei registrist.

 Viited 

Kategooria:Eesti endised erakonnad